|  |  |  |
| --- | --- | --- |
| **Tantárgy neve: Hálózati médiakommunikáció** | **Kódja:** **LSP\_IE106G6** | **Kreditszáma: 2** |
| A tanóra típusa (ea.**/**szem./gyak./konz.) és száma: **gyakorlat,** | | |
| Az értékelés módja (kollokvium/gyakorlati jegy/egyéb): **gyakorlati jegy** | | |
| A tantárgy tantervi helye (hányadik félév): **3.** | | |
| Meghirdetés gyakorisága: **minden tanév őszi féléve** | | |
| Oktatás nyelv (ha nem magyar): **magyar** | | |
| Előtanulmányi feltételek *(ha vannak)*: - | | |
| **Tantárgyleírás** | | |
| **Oktatási cél:**  A mozgókép és médiaismeret Bsc. szakon meghirdetett tantárgy amiatt került be a tantervi hálóba, hogy ezen szakos hallgatók tudjanak egyszerűbb statikus weboldalakat készíteni. A tantárgy keretén belül szöveges kódszerkesztőt és WYSIWYG szerkesztőt egyaránt használnak a hallgatók. A tantárgy a weblapszerkesztői ismereteken túl hálózati médiakommunikációs ismereteket is ad, nevezetesen a hallgatók az igényes weboldalak készítéséhez szükséges alapvető képszerkesztői, hangszerkesztői, video-szerkesztői és animáció-szerkesztői gyakorlati ismeretekre is szert tesznek.  A tantárgy célja, hogy a hallgatók megismerkedjenek a webfejlesztés technikáival és szoftvereivel. Képesek legyenek önállóan előállítani egy statikus weboldalt, amely multimédiás elemeket is tartalmaz. Továbbá képesek legyenek a weboldalakon publikálandó médiaelemeket elkészíteni vagy már meglévőeket szerkeszteni, módosítani.  **Kialakítandó / fejlesztendő kompetenciák:**  **Ismeretek:**   * Ismerje meg a Dreamweaver weblapszerkesztő program működését. * Ismerje meg a legalapvetőbb HTML5-ös kódelemeket és a legalapvetőbb CSS3 kódokat. * Ismerje meg a leggyakrabban használatos médiaelemek elkészítésének eszközeit és módjait. * Ismerje meg a WYSIWYG weblapszerkesztők jellemzőit és működési elvét.   **Képességek:**   * Rendelkezzen rendszerben való gondolkodással. * Képes legyen egy weboldal önálló elkészítésére WYSIWYG szerkesztő program használatával. * Képes legyen jól működő és használható weboldalak elkészítésére. * Képes legyen a szakma gyors változásának követésére és önfejlesztésre. * Kreatív és problémamegoldó gondolkodásmód. * Képessé válnak képek, hangok és videók előállítására és szerkesztésére. * Képessé válnak kreatívan felhasználni az internetet a problémák megoldásához.   **Attitűdök/nézetek:**   * Kommunikációra való nyitottság. * Szakmai együttműködésre való nyitottság. * Team munkában való részvételre való nyitottság. * Kooperatív együttműködésre való nyitottság és az open source eszközök irányában.   **Az oktatás tartalma és tervezett ütemezése:**  **1. alkalom (2016.09.16.), 4 óra:** Az internet szolgáltatásai és a World WideWeb kialakulása. A kliens-szerver modell lényege. Statikus és dinamikus weboldalak. A weblapszerkesztés alapelvei és eszközei, a webtárhely, a site szerkezete, kialakításának szabályai, a HTML leírónyelv és a CSS.  **2. alkalom (2016.10.28.), 4 óra:** Bevezetés egy WYSIWYG weblapszerkesztő szoftver használatába, a szoftver konfigurálása, a felület megismerése, eszközei. Az oldal paramétereinek beállítása, szövegek formázása, képek beszúrása és elhelyezése. Az akadálymentes weblapok tervezése, akadálymentességi alapelvek, a WCAG 2.0 szabvány megismerése. Weblapok készítése, weblapok stílusozása WYSIWYG weblapszerkesztővel. A weblapokon megjelenítendő képek és egyéb vizuális elemek megtervezése és megszerkesztése, meglévő képek retusálása, módosítása egy open source képszerkesztő program használatával (pl.: <http://pixlr.com>).  **3. alkalom (2016.12.10.), 2 óra:** Elméleti ZH megírása. Beadandó feladatok bemutatása a csoporttársak előtt.  **Oktatásszervezés:**  A tanórák a neptunban feltüntetett gépteremben kerülnek megtartásra. A hallgatók az órán használhatják saját laptopjukat, amennyiben rendelkeznek az órán használandó szoftverekkel legálisan.  **A kurzus teljesítésének a feltételei:**  A tantárgy teljesítéséhez szükséges az, hogy a hallgatók az elméleti ZH-t minimum 60%-osra teljesítsék. Továbbá elvárás a beadandók beadása. | | |
|  | | |
| **Kötelező irodalom:**  Antal, Péter: Elektronikus tananyagok mediális elemei I. Állóképszerkesztés. In Elektronikus tananyagfejlesztés, Líceum Kiadó, Eger, 2011. (107-129.)  Kvaszingerné, Prantner Csilla–Nagy, Dénes: Weblapszerkesztés. Eger, Líceum Kiadó, 2015. ISBN: 978-615-5509-13-1.  **Ajánlott irodalom:**  C. Meloni, Julie–Morrison, Michael: Tanuljuk meg a HTML5 és CSS használatát 24 óra alatt. 2011, Kiskapu Kiadó. ISBN: 9789639637788.  [Barker, Corey](http://www.alexandra.hu/scripts/cgi/webshop.cgi/GetAuthor?SessionID=570306267791D2UEHDLAJZZRVMBDAVBHRRUCKBCBGUKDFDPC413C613F68569D1EC2CBF05358771C913FEBDAB3A8F31CF9C3A69DA95BB53E09472CB05573958314080DA6EA9F57553403908&TabSheet=book&Page=1&SrcWord=photoshop&SrcField=sf&SrcCategory=&CategoryID=&Price=&CBStock=Checked&CBDiscount=&LastDays=20&Author=Barker,%20Corey&navsource=termekrol_szerzo_muvei-%5bbarker,_corey%5d): Photoshop mágikus trükkök tervezőknek. Kiskapu Kiadó, Budapest. 2012. ISBN: 9789639637900 (363 oldal).  Holzinger, Andreas: A multimédia alapjai. Kiskapu Kiadó, Budapest. 2004. ISBN: 9789639301719 (287 oldal).  Rewis, Greg−Sullivan, Stephanie: CSS mesteri szinten a Dreamweaver CS3-ban. [Kiskapu](http://www.kiskapu.hu/index.php?BODY=Browser&OP=fromPublisher&ID=00000) Kiadó, Budapest. 2008. ISBN: 9789639637511 (333 oldal).  **A kurzust teljesítését segítő (kötelező / ajánlott) digitális tananyagok:**  **Kötelező irodalom:**   * Kvaszingerné, Prantner Csilla–Nagy, Dénes: *Weblapszerkesztés*. A tankönyvtár oldalán, 2014. [Elektronikus tananyag], <http://www.tankonyvtar.hu/hu/tartalom/tamop412A/2011-0021_59_weblapfejlesztes/adatok.html>, accessed last: 2015.07.10.   Az oktató oldalán:  <http://people.ektf.hu/kvcsilla/sites/all/malaj_weblapfejlesztes_konyv_kvcsilla_nagydenes_2014.pdf>, accessed last: 2015.07.10.  **Ajánlott irodalom:**   * Orsi: *Szabványkövető statikus weboldalak szerkesztése*. A turorial.hu oldalán, 2014. [Elektronikus segédlet], <http://www.tutorial.hu/html5-es-css3/>, accessed last: 2015.07.10. | | |
| **Szakfelelős:** | | |
| **Tantárgy felelőse:** Dr. Szabó Bálint, főiskolai docens | | |
| **Tantárgy oktatásába bevont oktató:** Kvaszingerné Prantner Csilla főiskolai tanársegéd | | |
| **Az oktató fogadóórájának időpontja, helye és a bejelentkezés módja:**  Személyesen:kedd: 11:45-12:30, szerda: 11:45-12:30, Líceum 332/a iroda  Telefonon: +3636520400/2244  E-mailben: [kvaszingerne.prantner.csilla@uni-eszterházy.hu](mailto:kvaszingerne.prantner.csilla@uni-eszterházy.hu) | | |
| **Az oktató által előnyben részesített elérhetőség:** e-mail | | |
| **A csoportos online kommunikáció módja és helye:** <http://tanitlap.uni-eger.hu/csilla>/node/134 felület Hálózati médiakommunikáció (levelező) nevű kurzus: . | | |